b'\n_START_ARTICLE_\nFranci Strle\n_START_SECTION_\n\xc5\xbdivljenjepis\n_START_PARAGRAPH_\nSpomladi leta 1943 je komaj \xc5\xa1estnajstleten od\xc5\xa1el v partizane in bil borec Notranjskega odreda in Tom\xc5\xa1i\xc4\x8deve brigade. Naglo je napredoval in dobil \xc4\x8din poro\xc4\x8dnika, ko \xc5\xa1e ni imel 18 let. Iz vojne se je vrnil kot kapetan I. klase, a se je takoj lotil \xc5\xa1olanja na gimnaziji, potem pa \xc5\xa1e na Vi\xc5\xa1ji pedago\xc5\xa1ki \xc5\xa1oli in diplomiral iz sloven\xc5\xa1\xc4\x8dine in srbohrva\xc5\xa1\xc4\x8dine. Zaposlil se je kot novinar in delal 12 let na RTV Ljubljana, nato pa do upokojitve kot novinar pri reviji TV-15.\n_START_SECTION_\nDelo\n_START_PARAGRAPH_\nNjegov knji\xc5\xbeni prvenec Med proletarci z ilustracijami Ivana Seljaka-\xc4\x8copi\xc4\x8da je iz\xc5\xa1el leta 1953, dvaindvajset let kasneje pa Partizanski volk samotar. Njegovo najobse\xc5\xbenej\xc5\xa1e delo pa je zgodovina Tom\xc5\xa1i\xc4\x8deve brigade, katero je objavil v \xc5\xa1tirih delih. Med njegovimi zadnjimi knjigami je obravnavanje zaklju\xc4\x8dnih partizanskih operacij na Koro\xc5\xa1kem in pregled razvoja poveljni\xc5\xa1ke strukture notranjskih partizanskih odredov. Napisal je tudi ogromno \xc4\x8dlankov, zlasti na temo zgodovine narodnoosvobodilne borbe, ki jo je res temeljito poznal.'